મધ્ય પ્રદેશ વિધાનસભા ચૂંટણીમાં ભાજપ અને કોંગ્રેસ વચ્ચે કાંટાની ટક્કર છે. એટલા માટે રાજ્યમાં બંને પક્ષો માટે આ વખતે 'કરો યા મરો'ની સ્થિતિ છે. હાલમાં બંનેમાંથી કોઈ પણ પક્ષે ઉમેદવારોના નામ પર મહોર નથી લગાવી. પરંતુ ટિકિટ માટે બધા નેતા હાઈ કમાન્ડના સંપર્કમાં છે. કોંગ્રેસમાં ટિકિટો પર અંતિમ મહોર પાર્ટી અધ્યક્ષ રાહુલ ગાંધી લગાવશે. સમાચાર આવી રહ્યા છે કે દાગી અને બહારના લોકોને કોંગ્રેસની યાદીમાં જગ્યા મળી છે. કોંગ્રેસ બહુજન સમાજ પાર્ટી સાથે કોઈ ગઠબંધન નથી કર્યુ પરંતુ બસપાની ટિકિટ પર ગઈ ચૂંટણી લડનાર ઉમેદવારને કોંગ્રેસમાંથી ટિકિટ આપવામાં આવશેય પાર્ટી એવા લોકોને પણ ટિકિટ આપવા જઈ રહી છે જ્યાં હાર-જીતનું અંતર 25 હજાર મતોથી પણ વધુનું હતુ. કોંગ્રેસનો આ નિર્ણય નીચલા સ્તરના નેતૃત્વમાં રોષ પેદા કરી રહ્યો છે.